open-index/open-wikipedia-markdown huggingface dataset:
Ε.Σ.Κ. Αττικής 2008-2009 (Άνδρες)

Τη Δευτέρα 6 Οκτωβρίου του 2008 ξεκίνησε το πρωτάθλημα της Α' ΕΣΚΑ, με τη συμμετοχή 16 ομάδων, αρκετές από τις οποίες είναι αποτέλεσμα συγχώνευσης (Αετός Εξαρχείων, Ένωση Ιλίου, ΕΦΟΑ/Σπύρος Λούης, Νεοπεντελικός, Απόλλων Αθηνών, Αίολος/Ταύρος, Γαλάτσι/Κυπριάδου, Χολαργός, Κερατέα, Σπάτα, Άρης Πετρούπολης, Αθηναϊκός, Αργοναύτης Τριγλίας Ραφήνας, Νίκη Αμαρουσίου, Μαρκόπουλο και Ηράκλειο/Τυφώνας).

*Τον τίτλο (για πρώτη φορά στην ιστορία της) κατέκτησε η Ένωση Ιλίου.

Την ίδια ημέρα (6-10-2008) διεξήχθη η πρώτη αγωνιστική και στην Α' ΕΣΚΑΝΑ με τη συμμετοχή των Θεμιστοκλή, Εσπέρου Καλλιθέας, ΑΟ Νέων Αργυρούπολης, Άρη Νικαίας, Μεγάρων, ΑΣ Πέρα, Φοίνικα Πειραιώς, Πορφύρα, Πρωτέα Βούλας, Μανδραϊκού, Ελευθερίας Μοσχάτου, Εθνικού Πειραιώς, Αετού Καλλιθέας και Φάρου Κερατσινίου.

*Τον τίτλο κατέκτησε ο Εθνικός Πειραιώς.

## Τελικές βαθμολογίες 2008-2009
### Α' ΕΣΚΑ ανδρών (σε 30 αγώνες)
***ΑΟ Ένωση Ιλίου** 55, **[[Α.Ε. Αίολος-Ταύρος 2006]]** 54, **ΚΟ Χολαργού 54**, Α.Ο. Αργοναύτης Τριγλίας Ραφήνας 51, Νεοπεντελικός ΑΟ 50, ΑΟ Γαλατσίου-Κυπριάδου 50, ΑΣ Νίκη Αμαρουσίου 49, Άρης Πετρούπολης 48, Ένωση Ηράκλειο-Τυφών 47, Αετός ΓΑΣ 44, ΕΦΟΑ-Σπύρος Λούης 41, ΓΣ Απόλλων Αθηνών 40, Α.Ο. Μαρκοπούλου 37, ΑΟΚ Σπάτων 36, ΓΣ Κερατέας 34, Αθηναϊκός ΑΣ 30.
*Οι ομάδες με έντονη γραφή κέρδισαν άνοδο στη Γ' Εθνική περιόδου 2009-2010.

### Α' ΕΣΚΑΝΑ ανδρών (σε 26 αγώνες)
***[[Εθνικός Πειραιώς (καλαθοσφαίριση)|Εθνικός ΟΦΠΦ]]** 48, **ΑΦΜΣ Φοίνικας Πειραιώς** 47, ΑΟΦ Πορφύρας 46, ΑΟ Ελευθερία Μοσχάτου 46, Α.Ε.Ο. Πρωτέας Βούλας 42, ΑΟ Αετός Καλλιθέας 40, ΑΟ Θεμιστοκλής Κερατσινίου 38, ΓΝΟ Άρης Νικαίας 38, ΑΣ Πέρα 36, Μέγαρα ΦΣ 36, ΠΟΚ Έσπερος 34, Μανδραϊκός ΑΟ, Α.Ο. Φάρος Κερατσινίου 32, ΑΟΝ Αργυρούπολης 32.
*Οι ομάδες με έντονη γραφή κέρδισαν άνοδο στη Γ' Εθνική περιόδου 2009-2010.

## Πηγές
*Αρχείο ΕΣΚΑ-ΕΣΚΑΝΑ -Ιδιαίτερες ευχαριστίες στους κ.κ. **Στέλιο Βώβο** (ΕΣΚΑ) και **Σάκη Θεοδοσιάδη** (ΕΣΚΑΝΑ) για την ευγενική προσφορά τους στην κοινότητα της Βικιπαίδεια.

## Εξωτερικοί σύνδεσμοι

* «Πρωταθλήματα Ε.Σ.Κ.Α.», πληροφορίες στον επίσημο ιστότοπο της Ένωσης.



2008 2009 Ανδρες
Αττικη Ανδρες
Αττικη Ανδρες
Πολυπόταμο Φλώρινας

thumb|250px|Η εθνική οδός Καστοριάς - Φλώρινας μέσω Βιτσίου στο ύψος του Πολυπόταμου.
Το **Πολυπόταμο** (ή ο **Πολυπόταμος**) είναι οικισμός της Περιφερειακής Ενότητας Φλώρινας στη Μακεδονία. Διοικητικά ανήκει στη Δημοτική Ενότητα Περάσματος του Δήμου Φλώρινας στη Δυτική Μακεδονία.

## Ιστορία
Ο Πολυπόταμος αναφέρεται ήδη από το 15ο αιώνα, ως τιμάριο του Θανάση Βαλαβάνη. Το χωριό ιδρύθηκε από Έλληνες που κατέφυγαν εκεί λόγω των διώξεων των Τουρκαλβανών. Οι διάλεκτοι των νοτιοσλαβικών γλωσσών εισάχθηκαν μετά τα μέσα του 19ου αιώνα. Κατά τη διάρκεια του Μακεδονικού Αγώνα υπήρξαν σφοδρές συγκρούσεις μεταξύ Ελλήνων και Βουλγάρων (εξαρχικών) κατοίκων. Αποτέλεσμα των επιθέσεων και των αντεκδικήσεων μεταξύ των δύο πλευρών ήταν οι περισσότεροι κάτοικοι να μεταναστεύσουν. Στους αγώνες των Ελλήνων εκείνη την περίοδο, πρωτοστάτησαν οι Δημήτριος Αλαμπάκης, Μιχαήλ Αλαμπάκης, Κωνσταντίνος Βέγγου, Χρήστος Δίνες, Γεώργιος Καραφύλης, Βασίλειος Κίζος, Λάζαρος Κίζου, Φίλιππος Μιχαλίτσης, Σταύρος Νίκου, Μιχαήλ Πακάς, Ιωάννης Παπαϊωάννου, Δημήτριος Σαμπαήλης, Χρήστος Σαμπαήλης, Σταύρος Σάρρου και Νικόλαος Στέφου. Σημαντικοί Μακεδονομάχοι του Πολυποτάμου ήταν επίσης, ο Χρήστος Αποστόλου (σκοτώθηκε από Βούλγαρους), ο Ιωάννης Ζήσης (1850 - 1955), πρωτεργάτης της Επιτροπής Άμυνας, και ο παπα-Κωνσταντίνος, ο οποίος φιλοξενούσε μεταξύ άλλων και τον Παύλο Μελά (σκοτώθηκε από Βούλγαρους το Σεπτέμβριο του 1905). Μετά την απελευθέρωση του Πολυποτάμου (το 1912), και το τέλος του Ά Παγκοσμίου Πολέμου, κάποιες οικογένειες προσέφυγαν στη Βουλγαρία. Μετά τον εμφύλιο πόλεμο, αρκετοί κάτοικοι κατέφυγαν στη Γιουγκοσλαβία. Η παλαιά του ονομασία ήταν Νερέτη.

## Σημερινός οικισμός
Σήμερα οι περισσότεροι κατοίκοι είναι ντόπιοι Μακεδόνες και έχουν διατηρήσει την ιδιαίτερη παραδοσιακή αρχιτεκτονική του χωριού, καθώς και την πολιτισμική του παράδοση. Από τον Πολυπόταμο είναι το παραδοσιακό μουσικό σχήμα των Αδελφών Αθανασίου. Πολύ γνωστές είναι οι φράουλες Πολυποτάμου, καθώς η φραουλοκαλλιέργεια αποτελoύσε την κύρια παραγωγή του χωριού.

Το χωριό γίνεται γνωστό λόγω της όμορφης, κεντρικής πλατείας με τον καταρράκτη, το αμφιθέατρο και την εκκλησία (Ι.Ν. Κοιμήσεως της Θεοτόκου), ενώ λειτουργεί και επισκέψιμο **Λαογραφικό Μουσείο** με συλλογή τοπικών εκθεμάτων και στεγάζεται στον δεύτερο όροφο του κτιρίου του Δημοτικού Σχολείου.

## Παραπομπές


## Εξωτερικοί σύνδεσμοι

* Φωτογραφίες του Πολυποτάμου, Panoramio

Κατηγορία:Χωριά της περιφερειακής ενότητας Φλώρινας
Κατηγορία:Δήμος Περάσματος
Κατηγορία:Δήμος Φλώρινας
Ευγένιος Γκολντστάιν

Ο **Ευγένιος Γκολντστάιν** (*Ε. Goldstein*, 5 Σεπτεμβρίου 1850 – 25 Δεκεμβρίου 1930, ήταν Γερμανός φυσικός του 19ου αιώνα. Γεννήθηκε στη σημερινή Πολωνία και σπούδασε στο Μπρεσλάου. Το 1881 αναγορεύτηκε διδάκτορας της φιλοσοφίας και το 1888 εκλέχθηκε καθηγητής της φυσικής στο Πανεπιστήμιο του Βερολίνου. Το μεγαλύτερο μέρος της ζωής του το πέρασε στο Αστεροσκοπείο του Πότσδαμ ως επικεφαλής της εκεί αστροφυσικής ομάδας.
 
Ο Ευγένιος Γκολντστάιν ήταν εκείνος που κατεύθυνε, υπό την εποπτεία της Γερμανικής Ακαδημίας των Επιστημών, σχετικές έρευνες επί του ηλεκτρισμού οι οποίες και οδήγησαν αργότερα τον Βίλχελμ Ρέντγκεν στην ανακάλυψη των ακτίνων Χ το 1895. Τις ακτίνες αυτές ο πρώτος που τις παρατήρησε ήταν ο Γκολντστάιν, ως καθοδικές ακτίνες με αντίθετη κατεύθυνση (ανοδικές), τις οποίες και είχε ονομάσει «ακτίνες καναλιών». Επίσης είχε αναπτύξει ατομική θεωρία, περίπου ίδια με τη σύγχρονη, που φέρει το όνομά του, παραμένει όμως ευρύτερα άγνωστη.

## Πηγές
* *Μεγάλη Ελληνική Εγκυκλοπαίδεια*, τόμ. Β΄ (Συμπλήρωμα), σελ. 508

Κατηγορία:Γερμανοί φυσικοί
Κατηγορία:Γερμανοί πανεπιστημιακοί
Κατηγορία:Γερμανοεβραίοι
Σούκρε

Η **Σούκρε** είναι η συνταγματική πρωτεύουσα της Βολιβίας. Έχει πληθυσμό 247.300 κατοίκους σύμφωνα με απογραφή του 2006. Βρίσκεται στο νοτιο-κεντρικό σημείο της πόλης σε υψόμετρο 2750μ. Το 1991 η Σούκρε ανακηρύχθηκε Μνημείο Παγκόσμιας Κληρονομιάς από την Ουνέσκο.

## Ιστορία
Η πόλη ιδρύθηκε στις 30 Νοεμβρίου του 1538 με την επωνυμία *Σιουδάδ ντε λα Πλάτα ντε λα Νουέβα Τολέδο* (*Ciudad de la Plata de la Nueva Toledo*) από τον Πέδρο Ανσούρες. Άλλαξε αρκετά ονόματα μέχρι που πήρε το σημερινό της όνομα το 1839, αφού η πόλη έγινε πρωτεύουσα της Βολιβίας και μετονομάστηκε προς τιμήν του επαναστάτη ηγέτη Αντόνιο Χοσέ ντε Σούκρε (*Antonio José de Sucre*).

## Η πόλη των τεσσάρων ονομάτων
Κάθε ένα από τα  ονόματα αντιπροσωπεύουν μια συγκεκριμένη εποχή της ιστορίας της πόλης.

* Τσοκετσάκα ήταν το όνομα της πόλης πάνω στην οποία αργότερα οι Ισπανοί έχτισαν την αποικία (Ονομασία μέχρι το 1538).
* Το όνομα Λα Πλάτα δόθηκε στην πόλη εξαιτίας των ορυχείων αργύρου που βρίσκονταν στην περιοχή (1538-1776).
* Κατά την περίοδο 1776-1825 της δόθηκε το όνομα Τσουκισάκα.
* Το όνομα Σούκρε δόθηκε ως τιμή στον μεγάλο στρατάρχη της Μάχης του Αγιακούτσο (9 Δεκεμβρίου του 1824), Αντόνιο Χοσέ Ντε Σούκρε.

## Δείτε επίσης
*Εθνικό Αρχείο και Βιβλιοθήκη της Βολιβίας

## Παραπομπές


## Εξωτερικοί σύνδεσμοι

* Τουριστικός οδηγός της Σούκρε στα Αγγλικά

Κατηγορία:Πρωτεύουσες της Νότιας Αμερικής
Κατηγορία:Πόλεις της Βολιβίας
Κατηγορία:Μνημεία Παγκόσμιας Κληρονομιάς στη Βολιβία
Νεόπτερα

Τα **Νεόπτερα** περιλαμβάνουν όλα τα έντομα τα οποία έχουν πτέρυγες ή που είναι απόγονοι πτερωτών εντόμων με εξαίρεση τα εφημερόπτερα και τα οδοντόγναθα.

Τα νεόπτερα  διαθέτουν  μια άρθρωση στη βάση των πτερύγων, η οποία επιτρέπει στα έντομα στη στάση ανάπαυσης να διπλώνουν τις πτέρυγες τους προς τα πίσω πάνω στην κοιλία. Αυτή η ικανότητα διπλώματος λείπει στα εφημερόπτερα, που σε ηρεμία αφήνουν τις πτέρυγες ξαπλωμένες προς τα πάνω και στα οδοντόγναθα, που σε στάση αφήνουν τις πτέρυγες ξαπλωμένες στις πλευρές ή προς τα πάνω. Στα νεόπτερα κατατάσσονται και αυτά τα άπτερα έντομα, που κατάγονται από νεόπτερα με πτέρυγες, όπως τα σιφονάπτερα και τα φθειράπτερα. Αυτός ο καινούργιος μηχανισμός ενάρθρωσης,  δεν επιτρέπει μόνο το δίπλωμα κατά την ηρεμία, αλλά και μια πιο πολύπλοκη και  αποτελεσματικότερη κίνηση των πτερύγων κατά την πτήση.
 

Τα πιο παλαιά απολιθώματα από έντομα με  δυνατότητα διπλώματος των πτερύγων χρονολογούνται στην αρχή της Δεβόνιας περιόδου στα 390 εκατομμύρια έτη π.π..  Βέβαια, αυτά τα ευρήματα δεν κατατάσσονται στις σημερινές τάξεις. Το μεγάλο πλήθος όλων των ειδών εντόμων κατατάσσεται στα νεόπτερα.  
 
Τα νεόπτερα θεωρούνται ότι είναι απόγονοι ενός κοινού προγόνου. Αντίθετα, τα παλαιόπτερα δεν σχηματίζουν ταξινομική ενότητα (Πιν.&nbsp;1). Ο ορισμός των διάφορων τάξεων  και οι σχέσεις μεταξύ τους είναι και θα μείνει υπό συζήτηση. Μια ευρέως παραδεκτή άποψη για τις φυλογενετικές σχέσεις απεικονίζεται στον Πιν.&nbsp;2

----

## Πηγές
* "'Gillott'" *Entomology* Third Edition Springer ISBN 1-4020-3182-3
* *Grzimek's Animal Life Encyclopedia* Vol. 3 Thomson Gale ISBN 0-7876-5779-4

Κατηγορία:Έντομα
Υλικολογισμικό

μικρογραφία|Τα CD player είναι ένα από τα είδη συσκευών που περιέχουν υλικολογισμικό
Το **υλικολογισμικό** (αγγλ. **firmware**) είναι το λογισμικό των ηλεκτρονικών συσκευών. Το υλικολογισμικό είναι ένα είδος λογισμικού το οποίο είναι γραμμένο σε γλώσσα μηχανής (ή σε συμβολική γλώσσα) και είναι φτιαγμένο αποκλειστικά και μόνο για ένα μοντέλο συσκευής. 

Το υλικολογισμικό δημιουργείται από τις ίδιες τις εταιρίες που φτιάχνουν συσκευές και είναι σχεδόν αδύνατον ένας απλός χρήστης να μπορέσει να κάνει το ίδιο. Στην περίπτωση που ο χρήστης μπορέσει, δεν θα λειτουργεί σωστά η συσκευή και αυτό διότι μόνο ο κατασκευαστής γνωρίζει αναλυτικά τις δυνατότητές και τα χαρακτηριστικά της.

Η διαδικασία εγκατάστασης του υλικολογισμικού σημαίνει ολική αφαίρεση του προηγούμενου, εγγραφή του καινούριου και έλεγχο του καινούριου λογισμικού. Κατά την διαγραφή του προηγούμενου, δεδομένης της ύπαρξης μνήμης η οποία διαγράφει το περιεχόμενό της με εφαρμογή τάσης, ενδέχεται να εφαρμοστεί παραπάνω τάση από την απαιτούμενη. Είναι σπάνιο, μπορεί να συμβεί και για αυτό η διαδικασία αναβάθμισης υλικολογισμικού δεν προτείνεται σε απλούς χρήστες υπολογιστών. Στις καινούριες μνήμες (τύπου flash) δεν υπάρχει τέτοιο θέμα.

Με την ίδια λογική λειτουργεί και το BIOS του υπολογιστή. Το BIOS είναι λογισμικό εγκατεστημένο σε μνήμη μόνο ανάγνωσης. Το BIOS μπορεί να αναβαθμιστεί και φυσικά να επανεγκατασταθεί (αν είναι τύπου flash BIOS). Κύριος παράγοντας για την ασφαλή εγκατάσταση του BIOS και γενικότερα των υλικολογισμικών είναι η αδιάκοπη παροχή ηλεκτρικού ρεύματος.

## Παραπομπές


## Δείτε επίσης
* Οδηγός συσκευής
* Υλικό υπολογιστών
* BIOS

## Εξωτερικοί σύνδεσμοι
* 
* 

Κατηγορία:Λογισμικό συστήματος
Κατηγορία:Υλικό υπολογιστών
Κατηγορία:Ενσωματωμένα συστήματα
Ιωάννης Οικονόμου (ζωγράφος)

Ο **Ιωάννης Οικονόμου** (Κέρτεζη Αχαΐας, 1860 - Αθήνα, 1931) ήταν Έλληνας ζωγράφος, ξυλογράφος και αθλητής.

## Βιογραφία
Γεννήθηκε στην Κέρτεζη της τότε επαρχίας Καλαβρύτων το 1860. Σπούδασε ζωγραφική από μικρή ηλικία στη Σχολή Καλών Τεχνών της Αθήνας όπου είχε δάσκαλο τον Νικηφόρο Λύτρα. Στα έργα του απεικόνισε κυρίως τοπία, τα οποία σήμερα αποτελούν πολύτιμα στοιχεία για το πώς ήταν εκείνη την εποχή οι περιοχές της Αθήνας. Στα έργα του περιλαμβάνεται και η εικονογράφηση της εκκλησίας Χριστοκοπίδη στην Αθήνα. Συνεργάστηκε και με τα περιοδικά Ποικίλη Στοά και Εστία. 

Έκανε την πρώτη του έκθεση στα Ολύμπια του 1875, στα Ολύμπια του 1888-1889 είχε πάρει μέρος και στο αθλητικό κομμάτι της διοργάνωσης, συγκεκριμένα ήταν δεύτερος στο αγώνισμα *λιθοβολία με ακατέργαστο λιθάρι 10 οκάδων* επίσης ήταν τρίτος και στο *δίζυγο*.

Έργα του σήμερα υπάρχουν στην Εθνική Πινακοθήκη, στην Πινακοθήκη Ευάγγελου Αβέρωφ και στην Δημοτική Πινακοθήκη Λάρισας - Μουσείο Γ.Ι. Κατσίγρα. 

Προς τιμή του ονομάστηκε η «οδός Οικονόμου» στην Νέα Σμύρνη. Πέθανε στην Αθήνα το 1931.


Νεκρή φύση με ψάρι.jpg|*Νεκρή φύση με ψάρι*, ελαιογραφία σε μουσαμά, 50 x 65 εκ., ιδιωτική συλλογή
Νεκρή φύση με φρούτα.jpg|Νεκρή φύση με φρούτα, ελαιογραφία σε μουσαμά, 55 x 64 εκ., ιδιωτική συλλογή
File:Der_Kunstkritiker_by_Ioannis_Oikonomou.jpg|*Ο τεχνοκρίτης*, 1885, Αθήνα, Εθνική Πινακοθήκη


## Παραπομπές

## Πηγές
*Εθνική Πινακοθήκη, [Βιογραφικό](http://209.85.229.132/search?q=cache:Bdsb08IqkkYJ:85.72.36.238/epmas/site/content.php%3Fsel%3D353%26artist_id%3D1480+%CE%99%CF%89%CE%AC%CE%BD%CE%BD%CE%B7%CF%82+%CE%9F%CE%B9%CE%BA%CE%BF%CE%BD%CF%8C%CE%BC%CE%BF%CF%85+(1860-1931)+(1860-1931)&cd=1&hl=el&ct=clnk&gl=gr)

Κατηγορία:Έλληνες ζωγράφοι του 19ου αιώνα
Κατηγορία:Έλληνες αθλητές της ενόργανης γυμναστικής
Κατηγορία:Ζωγράφοι τοπίων
Κατηγορία:Έλληνες αθλητές της λιθοβολίας
Κατηγορία:Έλληνες ζωγράφοι του 20ού αιώνα
Rhythm and blues

Το **rhythm and blues** (, ριθμ εντ μπλουζ), γνωστό περισσότερο με τις συντμήσεις **R&B** ή **RnB**, είναι δημοφιλές είδος αφροαμερικάνικης μουσικής που ανάγεται στη δεκαετία του 1940. Ο όρος χρησιμοποιήθηκε αρχικά από τις δισκογραφικές εταιρίες για να περιγράψει ηχογραφήσεις που απευθύνονταν στο αστικό αφροαμερικανικό αγοραστικό κοινό. Το 1930 αντικατέστησε τον ρατσιστικό όρο *race music* (φυλετική μουσική).

Επίσης ο όρος *rhythm and blues* χρησιμοποιήθηκε από το Billboard για τις λίστες των μουσικών τσαρτς από τον Ιούνιο του 1949 μέχρι τον Αύγουστο του 1969,οπότε και τα *Hot Rhythm & Blues Singles* τσαρτ μετονομάστηκαν σε *Best Selling Soul Singles*.[13]

## Δείτε επίσης
* Κατάλογος καλλιτεχνών που έφτασαν στο Νο1 στο Billboard R&B chart
*Μπλουζ
*Μπλουζ ροκ
*Ροκ εντ ρολ
*Ρέι Τσαρλς

## Παραπομπές

## Αναφορές
* 13.Guralnick, Peter. *Sweet Soul Music: Rhythm and Blues and the Southern Dream of Freedom*. First ed. New York: Harper & Row, 1986. x, 438 p., ill., chiefly with b&w photos. ISBN 0-06-096049-3 pbk.
*

## Εξωτερικοί σύνδεσμοι
* 

Κατηγορία:Μουσικά είδη
Νησιά του Μαρμαρά

250px|right|thumb|Τα νησιά του Μαρμαρά
Τα **Νησιά του Μαρμαρά** είναι ένα από τα δύο νησιωτικά συμπλέγματα της Προποντίδας. Βρίσκονται στο δυτικό της τμήμα, βορειοδυτικά της χερσονήσου της Κυζικηνής. Η συστάδα περιλαμβάνει τέσσερα κατοικημένα νησιά και τρία μικρότερα ακατοίκητα. Τα κατοικημένα νησιά είναι το νησί του Μαρμαρά (ή Προκόννησος), η Κούταλη (Ekinlik), η Αφησιά (Avşa) και η Αλώνη (Paşalimanı). Μεγαλύτερο νησί του συμπλέγματος είναι το νησί του Μαρμαρά, το οποίο είναι και το βορειότερο. Νοτιότερά του βρίσκεται η Κούταλη, το μικρότερο κατοικημένο νησί του συμπλέγματος, νοτιότερα η Αφησιά και ανατολικότερά της, δίπλα στην Κυζικηνή χερσόνησο, βρίσκεται η Αλώνη. Τα νησιά αυτά ανήκουν στην Τουρκική επαρχία Μπαλικεσίρ. 

Τα νησιά του Μαρμαρά είχαν κυρίως ελληνικό πληθυσμό μέχρι το 1922. Οι περισσότεροι κάτοικοί τους με την ανταλλαγή των πληθυσμών εγκαταστάθηκαν στην Αττική, στη Χαλκιδική, στη Λήμνο και στο Αίγιον, στους προσφυγικούς οικισμούς, Νέα Παλάτια, Νέα Κούταλη, Νέα Αφησιά, Νέος Μαρμαράς και στον προσφυγικό Συνοικισμό Αιγίου.

## Παραπομπές


Μαρμαρά
Σοφάδες

Οι **Σοφάδες** είναι κωμόπολη και έδρα του Δήμου Σοφάδων της Περιφερειακής Ενότητας Καρδίτσας στην Περιφέρεια Θεσσαλίας (πρόγραμμα Καλλικράτης).

## Γενικά στοιχεία - ονομασία
Οι Σοφάδες, από  το 1999 έως το 2010, σύμφωνα με τηντότε διοικητική διαίρεση της Ελλάδας, αποτέλεσαν την έδρα τουομώνυμου Δήμου. Η κωμόπολη έχει μόνιμο πληθυσμό 6.269 κατοίκους (συνυπολογίζοντας τον καταυλισμό Ρομά - Νέα Ζωή - και τον Ταυρωπό), σύμφωνα με την Απογραφή του 2021 και είναι η δεύτερη σε πληθυσμό πόλη του νομού μετά την Καρδίτσα.

Οι Σοφάδες απέχουν 286 χλμ. από την Αθήνα και 215 χλμ. από τη Θεσσαλονίκη, καθώς και 68 χλμ. από τη Λαμία και 14 χλμ. από την Καρδίτσα. Συνδέονται με την Καρδίτσα και την Αθήνα μέσω του αυτοκινητοδρόμου Α3 Κεντρικής Ελλάδας, αλλά και μέσω του σιδηροδρομικού δικτύου. Οι Σοφάδες αποτελούν, εκτός από συγκοινωνιακό, και εμπορικό σταυροδρόμι, καθώς από εκεί διέρχονται οι μεγαλύτερες ποσότητες βαμβακιού της Ελλάδας.

Οι σημαντικοί οδοί των Σοφάδων είναι η Κιερίου, η Αγίου Γεωργίου και η Πλαστήρα.

Το όνομα της πόλης θεωρείται ότι προέρχεται από τους «σοφάδες», τα μικρά τσιμεντένια καναπεδάκια που κατασκεύαζαν οι κάτοικοι για να ξεκουράζονται, κυρίως το καλοκαίρι. Η ονομασία αυτή χρονολογείται στα μέσα του 15ου αιώνα, ενώ εντοπίζεται και σε τουρκικά έγγραφα, που ανήκαν πιθανώς σε τσιφλικάδες της περιοχής.

## Ιστορικά στοιχεία
Οι Σοφάδες αναφέρονται επίσημα, γραμμένοι ως "Σοφού", σε οθωμανική απογραφή στα έτη 1454-1455. καθώς και σε προθέσεις μοναστηριών (από το 16ο αιώνα και μετά). Αναφέρονται από τον Άγγλο περιηγητής Ληκ, που πέρασε από την περιοχή στα 1810 ενώ στα 1817 καταγράφονται ως ένα από τα μεγαλύτερα χωριά του κάμπου της περιοχής. 
Υπάρχουν άλλες δύο εκδοχές, με επικρατέστερη και με την οποία και η τοπική προφορική παράδοση συμφωνεί, είναι ότι προέρχεται από τους ομώνυμους «Σοφάδες» (χωμάτινα, υπερυψωμένα στις αυλές των σπιτιών τετράπλευρα σαν εξέδρες).
Οι μικροί σχετικά αυτοί «σοφάδες» ήταν το «σήμα κατατεθέν» του οικισμού. Μια βαθύτερη ωστόσο ιστορική θεώρηση του θέματος, μας κάνει να πιστέψουμε πως η άποψη αυτή δεν μπορεί να είναι ορθή, αφού και οι σοφάδες δεν ήταν το αποκλειστικό γνώρισμα μόνο των σπιτιών της ομώνυμης πόλης. Επιπλέον η ύπαρξη του πρώτου οικισμού χρονολογείται πολύ νωρίτερα από τη δημιουργία σοφάδων στην  περιοχή.
Μια άλλη εκδοχή για την ετυμολογία του ονόματος Σοφάδες αναφέρει ότι προέρχεται από τους «(Γιου)σουφάδες», πληθυντικός του τουρκικού νομίσματος Γιουσούφ.

Το 1802, οκτώ Σοφαδίτες αναφέρονται ως συνδρομητές βιβλίου, που εκδόθηκε στη Βιέννη της Αυστρίας.

Οι Σοφάδες σχεδόν εξαφανίστηκαν κατά τον καταστροφικό σεισμό του 1954 (7,0 βαθμών της κλίμακας Ρίχτερ), καθώς οι κάτοικοι αναγκάστηκαν να χτίσουν εξ ολοκλήρου καινούριες κατοικίες.

## Πληθυσμός

## Παραπομπές


## Εξωτερικοί σύνδεσμοι
* Ιστοσελίδα Δήμου Σοφάδων

Κατηγορία:Δήμος Σοφάδων
Κατηγορία:Κωμοπόλεις της περιφερειακής ενότητας Καρδίτσας
Όλγα Καϊδατζή

Η **Όλγα Καϊδατζή** (γενν. στην Αθήνα στις στις 17 Ιουλίου 1979) είναι Ελληνίδα αθλήτρια του στίβου στα 200 μέτρα, με ύψος 1,72 μ.

Έχει πάρει μέρος στους Ολυμπιακούς αγώνες της Αθήνας το 2004, φτάνοντας στον ημιτελικό των 200 μέτρων, ενώ είχε κατακτήσει την 6η θέση με την ομάδα 4x100 στον τελικό του Παγκοσμίου Πρωταθλήματος στίβου στο Έντμοντον του Καναδά το 2001. Την ομάδα αποτελούσαν η Γεωργία Κοκλώνη, η Φρόσω Πατσού και Κατερίνα Θάνου. 

Έχει κερδίσει 5 φορές το πανελλήνιο πρωτάθλημα στίβου στα 200 μέτρα (2001, 2002, 2003, 2004 & 2009) Επίσης έχει την δεύτερη καλύτερη επίδοση όλων των εποχών στα 200 μέτρα με 22,88 από το 2004 πίσω από την Κατερίνα Κόφφα.

## Ατομικά ρεκόρ
*60 μέτρα: 7,43
*100 μέτρα: 11,56
*200 μέτρα: 22,88

## Διακρίσεις
*2001: 5η στο Πανευρωπαϊκό Νέων, 4η στους Μεσογειακούς Αγώνες
*2002: Ημιτελικός Πανευρωπαϊκού Πρωταθλήματος στο Μόναχο
*2004: 6η στο Ευρωπαϊκό Κύπελλο (σούπερ κατηγορία), Ημιτελικός στους Ολυμπιακούς Αγώνες 2004

## Παραπομπές


## Πηγές
*IAAF
*https://web.archive.org/web/20120607014226/http://news.pathfinder.gr/world/news/92141.html
*[ΣΕΓΑΣ](https://web.archive.org/web/20100218002417/http://www.segas.gr/(S(cmglfy55ehi21jzxzmhhu155))/SEGAS/Athletes.aspx)

Κατηγορία:Ελληνίδες αθλήτριες δρόμων ταχύτητας
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Μεσογειακούς Αγώνες 2001
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Επαρχία του Κιρκλαρελί

Η **επαρχία Κιρκλαρελί** *(Kırklareli)*  είναι μία από τις τέσσερις επαρχίες στις οποίες διαιρείται διοικητικά η Ευρωπαϊκή Τουρκία. Βρίσκεται στα βόρεια της Ανατολικής Θράκης στα σύνορα της Τουρκίας με τη Βουλγαρία και συνορεύει επίσης με τις επαρχίες Κωνσταντινούπολης, Ραιδεστού και Αδριανούπολης και την Επαρχία Μπουργκάς της Βουλγαρίας. Η επαρχία καταλαμβάνει έκταση 6.550 τ.χλμ. και ο πληθυσμός της είναι 366.363 σύμφωνα με την απογραφή του 2018. Πρωτεύουσά της είναι οι Σαράντα Εκκλησιές (στα τουρκικά: Κιρκλαρελί).

## Διαμερίσματα
Η επαρχία Κιρκλαρελί χωρίζεται σε 8 διαμερίσματα, με ονομασίες οι οποίες προέρχονται από τις αντίστοιχες έδρες τους:

*Σαράντα Εκκλησιές (Κιλκλαρελί)
*Αρτεσκός (Μπαμπά Εσκί *Babaeski*)
*Ντεμίρκιοϊ *(Demirköy*, παλ. Σαμάκοβο)
*Κόφτσας *(Kofçaz)* 
*Λουλέ Μπουργκάς (*Lüleburgaz,* παλ. Αρκαδιούπολη)
*Πεχλιβάνκιοϊ *(Pehlivanköy*, παλ. Pavli ή Άγιος Παύλος)
*Πιναρχισάρ *(Pınarhisar*, παλ. Βρύση)
* Βίζε (*Vize*, παλ. Βιζύη)

## Παραπομπές

## Εξωτερικοί σύνδεσμοι

* Επίσημη ιστοσελίδα
* Νέα της επαρχίας
Μπιλ Χάλεϊ

Ο **Μπιλ Χάλεϊ** (αγγλικά: William John Clifton Haley, Χάιλαντ Παρκ, 6 Ιουλίου 1925 - Χάρλινγκεν, 9 Φεβρουαρίου 1981) ήταν Αμερικανός τραγουδιστής και τραγουδοποιός, επικεφαλής του μουσικού συγκροτήματος *«Bill Haley & His Comets»* και πρώτος ερμηνευτής του «Rock Around the Clock», ενός από τα δημοφιλέστερα και γνωστότερα ροκ εν ρολ κομμάτια στην ιστορία της μουσικής. Το τελευταίο έγινε γνωστό όταν συμπεριλήφθηκε το 1955 στο σάουντρακ της ταινίας *[[Η ζούγκλα του μαυροπίνακα]]* (*Blackboard Jungle*). Ο Χάλεϊ αποτέλεσε τον πρώτο «θεό» του ροκ εν ρολ, είδος που ακολούθως απογείωσε ο Έλβις Πρίσλεϊ. Το 1987 ο Χάλεϊ εισήχθη στο «Rock and Roll Hall of Fame».

## Παραπομπές


## Εξωτερικοί σύνδεσμοι
* 

Κατηγορία:Αμερικανοί τραγουδιστές
Κατηγορία:Αμερικανοί συνθέτες
Κατηγορία:Αμερικανοί τραγουδοποιοί
Κατηγορία:Αμερικανοί στιχουργοί
Επαρχία Ραιδεστού

Η **επαρχία Ραιδεστού** είναι μία από τις έντεκα επαρχίες του Διαμερίσματος του Μαρμαρά και μία από τις τέσσερις επαρχίες στις οποίες διαιρείται διοικητικά η Ευρωπαϊκή Τουρκία. Βρίσκεται στα νότια της Ανατολικής Θράκης στα παράλια της Προποντίδας και συνορεύει με τις επαρχίες Σαράντα Εκκλησιών, Κωνσταντινούπολης και Αδριανούπολης. Η επαρχία καταλαμβάνει έκταση 6.218 τ.χλμ. και ο πληθυσμός της είναι 1.081.065 σύμφωνα με εκτίμηση του 2020. Πρωτεύουσά της είναι η Ραιδεστός (Τεκιρντάγ), μία πόλη 204.001 κατοίκων.

## Διαμερίσματα
Η επαρχία Τέκιρνταγ χωρίζεται σε 11 διαμερίσματα (Δήμους), με ονομασίες οι οποίες προέρχονται από τις αντίστοιχες έδρες τους:

* Διαμέρισμα Σουλεϊμάν Πασά (τουρκ. Süleymanpaşa): Έδρα η Ραιδεστός
* Διαμέρισμα Τσόρλου (τουρκ. Çorlu, παλ. Τυρολόη, Σύραλλο, Τζουρουλλό): Έδρα η Τυρολόη
* Διαμέρισμα Μαρμαρά Ερέγλισι (τουρκ. Marmara Ereğlisi, παλ. Πέρινθος και Ηράκλεια) : Έδρα η Μαρμαρά Ερεγκλισί
* Διαμέρισμα Έργκενε
* Διαμέρισμα Μουρατλί
* Διαμέρισμα Τσερκέζκιοϊ (παλ. Κουπέριο): Έδρα το Τσερκέζκιοϊ
* Διαμέρισμα Καπακλί
* Διαμέρισμα Σαράι
* Διαμέρισμα Χαριάμπολου (τουρκ. Hayrabolu, παλ. Χαριουπόλεως): Έδρα η Χαριούπολη
* Διαμέρισμα Μάλκαρα (τουρκ. Malkara, παλ. Μάλγαρα): Έδρα τα Μάλγαρα
* Διαμέρισμα Σάρικιοϊ (τουρκ. Şarköy, παλ. Περίσταση): Έδρα το Σάρκιοϊ

## Παραπομπές


## Εξωτερικοί σύνδεσμοι

* Επίσημη ιστοσελίδα

Ραιδεστου
Τετραοξείδιο του ξένου

Το **τετραοξείδιο του ξένου** ή **ξενοτετραοξείδιο** είναι μια χημική ένωση του ξένου, ενός ευγενούς αερίου, σχετικά σταθερή για ενώσεις του είδους της. Είναι κίτρινο κρυσταλλικό στερεό κάτω από τους −35,9&nbsp;°C. Πάνω από αυτή τη θερμοκρασία είναι πιθανό να διασπαστεί εκρηκτικά σε ξένο (Xe) και διοξυγόνο (O2)

Στην ένωση αυτή και τα οκτώ (8) εξωτερικά ηλεκτρόνια του ατόμου του ξένου εμπλέκονται σε δεσμούς με τα τέσσερα (4) άτομα οξυγόνου. Έτσι ο βαθμός οξείδωσης του ξένου στην ένωση φτάνει το +8. Το οξυγόνο είναι το μόνο χημικό στοιχείο που είναι ικανό να φθάσει το ξένο σ' αυτήν την ανώτατη βαθμίδα οξείδωσης. Το φθόριο (F), παρά τη μεγαλύτερη ηλεκτραρνητικότητά του κατά Pauling (F:4,0, O:3,5), μπορεί να φθάσει το ξένο ως το βαθμό οξείδωσης +6, στην ένωση εξαφθοριούχο ξένο (XeF6), αν και πιθανότατα απλά λόγω στερεοχημικής παρεμπόδισης (αφού θα χρειαζόταν ένωση με οκτώ (8) άτομα φθορίου).

## Παραγωγή

Το υπερξενικό βάριο αντιδρά με θειικό οξύ και σχηματίζει το ασταθές υπερξενικό οξύ που αφυδατώνεται προς τετραοξείδιο του ξένου:

\mathrm{Ba_2XeO_6 + 2H_2SO_4 \xrightarrow{-2BaSO_4} H_4XeO_6 \xrightarrow{} XeO_4 + 2H_2O} 


## Χημική συμπεριφορά και εφαρμογές
Σε θερμοκρασίες πάνω από −35,9&nbsp;°C, το τετραοξείδιο του ξένου είναι πολύ πιθανό να διασπαστεί εκρηκτικά προς ξένο και διοξυγόνο με ΔH = −643 kJ/mol:

\mathrm{XeO_4 \xrightarrow{} Xe + 2O_2 - 643 \; kJ/mole} 


Δυο άλλες βραχύβιες χημικές ενώσεις του ξένου, διφθοροτριοξείδιο του ξένου (XeO3F2) και τετραφθοροδιοξείδιο του ξένου (XeF4O2), και οι δυο με αριθμό οξείδωσης του ξένου +8, μπορούν να σχηματιστούν με χημική αντίδραση τετραοξειδίου του ξένου και εξαφθοριούχου ξένου και μπορούν να ανιχνευθούν με φασματοσκοπία μάζας.

## Αναφορές και παρατηρήσεις


Κατηγορία:Ενώσεις ξένου
Κατηγορία:Οξείδια
Κατηγορία:Οξειδωτικά αντιδραστήρια
Μάκης Κατσαβάκης

Ο **Μάκης (Θωμάς) Κατσαβάκης** (Πεπονιά Σερρών, 26 Δεκεμβρίου 1953) είναι παλαίμαχος Έλληνας αμυντικός ποδοσφαιριστής με περισσότερες από 200 εμφανίσεις στην Α΄ Εθνική και νυν προπονητής. Γιος του είναι ο ποδοσφαιριστής Νίκος Κατσαβάκης.

## Ποδοσφαιριστής

Ο Θωμάς Κατσαβάκης ξεκίνησε την καριέρα του το 1972 στον Πανσερραϊκό, με τον οποίο αγωνίστηκε ως το 1977 στην Α΄ Εθνική. Στη συνέχεια έπαιξε στον Ολυμπιακό και έκλεισε την καριέρα του στην Κόρινθο, όπου έπαιξε ως το 1982.

### Καριέρα

## Προπονητής

Ακολούθως, εργάστηκε ως προπονητής. Πέρασε από πολλές ομάδες Α΄ και Β΄ Εθνικής καθώς και σε ομάδες της Κύπρου:

* Σερραϊκός
* Α.Ε. Νιγρίτας
* Σέρρες '85
* Νίκη Βόλου
* Εδεσσαϊκός
* ΠΑΣ Γιάννινα
* Π.Σ. Καλαμάτα
* Γ.Α.Σ. Βέροια (1996-97)
* Προοδευτική (1997-98)
* Α.Ο. Καβάλα (1998-99)
* Ολυμπιακός Βόλου
* Πανιώνιος (1999-2000)
* Πανηλειακός (2000-01)
* Άρης Θεσσαλονίκης (2003-04)
* Λεβαδειακός (2004-05)
* Γ.Α.Σ. Βέροια (2005)
* Απόλλων Καλαμαριάς (2005-2008)
* ΑΕΚ Λάρνακας (2008)
* Ηρακλής Θεσσαλονίκης (2008-09)
* Πιερικός (2009)
* Δόξα Δράμας (2011)
* Άρης Θεσσαλονίκης (2012)

## Εξωτερικοί σύνδεσμοι

* http://wiki.phantis.com/index.php/Makis_Katsavakis
* http://www.rsssf.com/tablesg/grk73.html
* http://www.rsssf.com/tablesg/grk74.html
* http://www.rsssf.com/tablesg/grk75.html
* http://www.rsssf.com/tablesg/grk76.html
* http://www.rsssf.com/tablesg/grk77.html
* http://www.rsssf.com/tablesg/grk78.html
* http://www.rsssf.com/tablesg/grk79.html
* http://www.rsssf.com/tablesg/grk80.html
* http://www.rsssf.com/tablesg/grk82.html

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Π.Α.Σ. Κορίνθου
Κατηγορία:Προπονητές ποδοσφαίρου Πανιωνίου
Κατηγορία:Αμυντικοί ποδοσφαιριστές
Κατηγορία:Προπονητές ποδοσφαίρου Πανσερραϊκού
Κατηγορία:Προπονητές ποδοσφαίρου Νίκης Βόλου
Κατηγορία:Προπονητές ποδοσφαίρου Εδεσσαϊκού
Κατηγορία:Προπονητές ποδοσφαίρου Π.Α.Σ. Γιάννινα
Κατηγορία:Προπονητές ποδοσφαίρου Π.Σ. Καλαμάτας
Κατηγορία:Προπονητές ποδοσφαίρου Π.Α.Ε. Βέροιας
Κατηγορία:Προπονητές ποδοσφαίρου Προοδευτικής
Κατηγορία:Προπονητές ποδοσφαίρου Α.Ο. Καβάλα
Κατηγορία:Προπονητές ποδοσφαίρου Ολυμπιακού Βόλου
Κατηγορία:Προπονητές ποδοσφαίρου Πανηλειακού
Κατηγορία:Προπονητές ποδοσφαίρου Άρη Θεσσαλονίκης
Κατηγορία:Προπονητές ποδοσφαίρου Λεβαδειακού
Κατηγορία:Προπονητές ποδοσφαίρου Απόλλων Καλαμαριάς
Κατηγορία:Προπονητές ποδοσφαίρου Ηρακλή Θεσσαλονίκης
Κατηγορία:Προπονητές ποδοσφαίρου ΑΕΚ Λάρνακας
Κατηγορία:Προπονητές ποδοσφαίρου Πιερικού
Κατηγορία:Προπονητές ποδοσφαίρου Δόξας Δράμας
Κατηγορία:Προπονητές ποδοσφαίρου Αγροτικού Αστέρα Ευόσμου Π.Μ.Α.Σ.
Επαρχία Αδριανούπολης

Η **επαρχία Αδριανούπολης** (επαρχία Εντιρνέ) είναι μία από τις έντεκα επαρχίες του Διαμερίσματος του Μαρμαρά και μία από τις τέσσερις επαρχίες στις οποίες διαιρείται διοικητικά η Ευρωπαϊκή Τουρκία. Βρίσκεται στα δυτικότερο τμήμα της Ανατολικής Θράκης, στα σύνορα με την Ελλάδα και τη Βουλγαρία. Συνορεύει επίσης με τις επαρχίες Σαράντα Εκκλησιών, Ραιδεστού και Τσανάκκαλε, την Επαρχία Χάσκοβο της Βουλγαρίας και τον Νομό Έβρου της Ελλάδας, και βρέχεται στα νότια από το Αιγαίο Πέλαγος. Η επαρχία καταλαμβάνει έκταση 6.279 τ.χλμ. και ο πληθυσμός της είναι 411.528 σύμφωνα με εκτίμηση του 2018. Πρωτεύουσα της είναι η Αδριανούπολη (Εντιρνέ), πόλη 185.408 κατοίκων.

## Διαμερίσματα
Η επαρχία Αδριανούπολης χωρίζεται σε 9 διαμερίσματα:

* **[[Αδριανούπολη]]** (Edirne) 
* **[[Ενέζ]]** ή **Αίνος** (Enez)
* **[[Χάβσα]]** ή **Νίκη** - (Havsa) 
* **[[Ύψαλα]]** ή **Κύψελα** - (İpsala) 
* **[[Κεσσάνη]]** -  (Keşan) 
* **[[Λαλάπασα]]** ή **Δρογγύλιο** - (Lalapaşa) 
* **[[Μερίτς (Αδριανούπολη)|Μερίτς]]** - (Meriç)
* **[[Σούλογλου]]** ή **Ασβεστοχώρι** - (Süloğlu)
* **[[Ουζούν Κιοπρού]]** ή **Μακρά Γέφυρα** - (Uzunköprü)

## Δημογραφικά στοιχεία

## Παραπομπές


## Εξωτερικοί σύνδεσμοι

* Επίσημη ιστοσελίδα
Επαρχία Γιάλοβας

Η **επαρχία Γιάλοβας** είναι μία από τις έντεκα επαρχίες του Διαμερίσματος του Μαρμαρά της Τουρκίας. Βρίσκεται στο βορειοδυτικό τμήμα της Μικράς Ασίας, κατά μήκος της νότιας ακτής του κόλπου της Νικομήδειας στα ανατολικά της Προποντίδας. Είναι η μικρότερη επαρχία της Τουρκίας με έκταση 847 τ.χλμ.. Ο πληθυσμός της είναι 185.266 σύμφωνα με εκτίμηση του 2007. Συνορεύει επίσης με τις επαρχίες Προύσας και Κοτσαελί. Πρωτεύουσα της είναι η Γιάλοβα μια πόλη 92.166 κατοίκων.

## Παραπομπές


## Εξωτερικοί σύνδεσμοι

* Επίσημη ιστοσελίδα
* Προγνωστικά καιρού για την επαρχία της Γιάλοβας
Επαρχία Μανίσας

Η **επαρχία Μανίσας** είναι επαρχία της δυτικής Τουρκίας που ανήκει στο Διαμέρισμα Αιγαίου. Βρίσκεται ανατολικά της επαρχίας Σμύρνης και συνορεύει επίσης με τις επαρχίες Μπαλικεσίρ, Ντενιζλί και Ουσάκ. Καταλαμβάνει έκταση 13.810 τ.χλμ. και ο πληθυσμός της είναι 1.278.657 σύμφωνα με εκτίμηση το 2007. Πρωτεύουσα της είναι η Μανίσα με πληθυσμό 292.000 κατοίκους.

Η επαρχία αντιστοιχεί στην αρχαία Λυδία και στην περιοχή αυτή βρίσκονταν οι Σάρδεις, η αρχαία πρωτεύουσα των Λυδών. Την περιοχή διασχίζει ο Έρμος ποταμός, ο δεύτερος μεγαλύτερος ποταμός της Δυτικής Τουρκίας. Στις όχθες του είναι χτισμένη η Μανίσα η πρωτεύουσα της επαρχίας. Η πόλη αυτή βρίσκεται στη θέση της Μαγνησίας του Σιπύλου, της αρχαίας πόλης, μίας από τις δύο αποικίες των Μαγνήτων στη Μικρά Ασία. 

## Παραπομπές


## Εξωτερικοί σύνδεσμοι

* Επίσημη ιστοσελίδα
Σπυρίδων Αθανασόπουλος

Ο **Σπυρίδων Αθανασόπουλος** ήταν Έλληνας αθλητής της γυμναστικής και Ολυμπιονίκης το 1896.

Συμμετείχε στους Α' Ολυμπιακούς αγώνες του 1896 στην Αθήνα στην γυμναστική. Ήταν δεύτερος με την ομάδα του Πανελληνίου στο ομαδικό αγώνισμα του δίζυγου. Την ομάδα αποτελούσαν και οι αθλητές , οι οποίοι όμως δεν ανήκαν στο σύνολό τους στην ομάδα του Πανελληνίου, Ν. Ανδριακόπουλος , Π. Περσάκης, Ι. Μητρόπουλος και Θ. Ξενάκης. Μάλιστα ο Αθανασόπουλος ήταν και ο προπονητής των αθλητών του Πανελληνίου .

## Παραπομπές


## Πηγές
* Ιστορία των Ολυμπιακών αγώνων, τόμος Α' , Περιοδικό Εικόνες 1992

Κατηγορία:Έλληνες αργυροί Ολυμπιονίκες
Κατηγορία:Αθλητές της γυμναστικής στους Θερινούς Ολυμπιακούς Αγώνες 1896
Κατηγορία:Έλληνες αθλητές της ενόργανης γυμναστικής
Κατηγορία:Αθλητές στίβου Πανελληνίου
Κάρολος Γιέλσκι

Ο **Κάρολος Γιέλσκι** (πολωνικά *Karol Jelski*, λιθουανικά *Karolis Jelskis*) υπήρξε Πολωνός ζωγράφος και γλύπτης, που εργάστηκε στα τέλη του 18ου με αρχές του 19ου αιώνα στη Λιθουανία. Υπήρξε εκπρόσωπος του κλασικισσμού και πατέρας του ζωγράφου, γλύπτη και αρχιτέκτονα Καζιμίρ Γιέλσκι.

## Βιογραφία
[thumb|left|Αγάλματα μπροστά στα [Αέτωμα|αετώματα του αγίου Στανισλάβ]]
Δημιουργός των φημισμένων αγαλμάτων του Αγίου Καζιμίρ (στη νότια πλευρά), της Αγίας Ελένης (στο κέντρο) και του Αγίου Στανισλάβ (στη βόρεια πλευρά), που τοποθετήθηκαν στην οροφή μπροστά στο αέτωμα του Καθεδρικός ναός του αγίου Στανισλάβ στο Βίλνιους μεταξύ των ετών 1786—1792  . Το έτος 1950 τα γλυπτά αφαιρέθηκαν, ενώ το 1997 επανατοποθετήθηκαν (γλύπτης Στανίσλοβας Κούζμα).

## Παραπομπές


Κατηγορία:Λιθουανοί γλύπτες
Βούλις

μικρογραφία|Ακρόπολη Βούλιδας
Η **Βούλις**  ή **Βούλιδα** ήταν παραθαλάσσια πόλη της αρχαίας Φωκίδας στον όρμο της Ζάλτσας, του αρχαίου μυχού στα βόρεια παράλια του Κορινθιακού  κόλπου, χτισμένη πάνω σε έναν απόκρημνο βράχο περίπου 1500 μέτρα από την ακρογιαλιά. Σήμερα η περιοχή αυτή ανήκει στον Νομό Βοιωτίας και συγκεκριμένα στο Δ.δ. Αγίας Άννας του Δήμου Λεβαδέων

## Ιστορικά στοιχεία
μικρογραφία|Ακρόπολη Βούλιδας
Τα μόνα ιστορικά στοιχεία για τη Βούλιδα είναι αυτά που αναφέρει ο αρχαίος περιηγητής Παυσανίας όταν την επισκέφτηκε με καράβι από την Αντίκυρα , ότι στα σύνορα της Φωκίδας με την Βοιωτία υπήρχε η πόλης Βούλιδα που πήρε το όνομα της από τον αρχηγό της αποικίας Βούλωνα. Οι δωρικής καταγωγής κάτοικοι της Βούλιδας δεν ανήκαν ούτε στο κοινό των Βοιωτών αλλά ούτε και στο κοινό των Φωκαέων, αναγκάστηκαν όμως από τον Φιλόμηλο όταν άρχισε ο τρίτος ιερός πόλεμος να συμμετάσχουν στο κοινό των Φωκέων και να πολεμήσουν κατά των Θηβαίων. Η πόλις δεν είχε αξιόλογες κατασκευές, οι κάτοικοι της ήσαν οι περισσότεροι ψαράδες οστράκων πορφύρας και βγάζουν από αυτά την βαφή πορφύρα , υπήρχαν δύο ξύλινα αγάλματα της θεάς Άρτεμης και του Διόνυσου  και τιμούσαν τον Θεό Μέγιστο.

Στην περιοχή δεν έχουν γίνει ανασκαφές και δεν είναι γνωστό πότε οι κάτοικοί της την εγκατέλειψαν.

## Εικόνες



File:P1120889.JPG|Ακρόπολη Βούλιδας
File:Ακρόπολη Βούλιδας 2.JPG|Ακρόπολη Βούλιδας
File:Αρχαια Βούλιδα 3..JPG|Ο όρμος της Ζάλτσας
File:Ακρόπολη Βούλιδας 06.JPG|Ακρόπολη Βούλιδας
File:Ακρόπολη Βούλιδας 4.JPG|Ακρόπολη Βούλιδας
File:Αρχαία Βούλιδα 5.JPG|Ακρόπολη Βούλιδας
File:Ακρόπολη Βούλιδας .6.JPG|Ακρόπολη Βούλιδας
File:Ακρόπολη Βούλιδας 8.JPG |Ακρόπολη Βούλιδας
File:Αρχαία Βούλιδα 7.JPG|Ακρόπολη Βούλιδας
File:Ακρόπολη Βούλιδας 9.JPG|Ακρόπολη Βούλιδας



## Βιβλιογραφία
* Παυσανία « Φωκικά » 37,2. 
* Ευθύμιος Δάλκας « Λειβαδιά Β, Ιστορικοί περίπατοι στα Δυτικά της»  - 1983, σελ.129  και 130.

## Παραπομπές


Κατηγορία:Πόλεις της αρχαίας Φωκίδας
Κατηγορία:Αρχαιολογικοί τόποι στη Βοιωτία
Περοβσκίτης

Ο **περοβσκίτης** (αγγλ. perovskite) είναι ορυκτό οξείδιο του ασβεστίου και του τιτανίου. Έλαβε το όνομά του από τον Ρώσο ορυκτολόγο Λεβ Αλεξέγιεβιτς Περόβσκιι (Lev Aleksevich Perovskii), ενώ το ορυκτό ανακαλύφθηκε και περιγράφηκε από τον Γκούσταφ Ρόζε (Gustav Rose) το 1839 σε δείγματα παρμένα από τα Ουράλια όρη.

## Εμφάνιση, παραγενέσεις
Είναι συνηθισμένο συνοδό ορυκτό σε αλκαλικά πυριγενή πετρώματα, όπως νεφελινικούς συηνίτες, κιμπερλίτες, καρμπονατίτες ενώ ως δευτερογενές ορυκτό απαντά σε ασβεστιτικές αποθέσεις. Είναι, επίσης, συχνά συνοδό ορυκτό σε ασβεστιτικούς χονδρίτες.

Σχετίζεται με ακερμανίτη, νεφελίνη, τιτανίτη, ιλμενίτη και μαγνητίτη, χλωρίτη, τάλκη, ανδραδίτη.

Είναι ευρέως διαδεδομένο ορυκτό με αρκετά υψηλή οικονομική σημασία. Όμορφα δείγματά του με μεγάλους κρυστάλλους ανευρίσκονται στα ορυχεία Ακμάτοβσκ κοντά στο Ζλάτουστ στα Ουράλια όρη καθώς και στη χερσόνησο Κόλα (Ρωσία). Υπάρχουν επίσης στη Σουηδία, την Ελβετία, το κρατίδιο της Σαξωνίας στη Γερμανία, στην Ιταλία (επαρχίες Πιεμόντε, Λάτιο και Καμπανία), τη Βραζιλία (περιοχή Γιακουπιράνγκα), τη Γροιλανδία, τον Καναδά (περιοχή Κεμπέκ), τις ΗΠΑ (Καλιφόρνια, Κολοράντο, Αρκάνσας), την Κίνα και το Καμερούν.

Στην Ελλάδα ανευρίσκεται σε μικρές ποσότητες στα μεταλλεία της Αετοράχης και την περιοχή Μότσαλι του Βούρινου όρους (Κοζάνη) και τους μελιλίθους της περιοχής της Μαρώνειας στην Κομοτηνή.

## Πηγές
* Handbook of Mineralogy
* Mindat.org
* Galleries.com
* Webmineral.com

## Δείτε επίσης
* Κατάλογος ορυκτών
* Κατάλογος ορυκτών των μεταλλείων Λαυρίου

## Βιβλιογραφία
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0-395-51137-2

## Εξωτερικοί σύνδεσμοι
* 

Περοβσκιτης
Περοβσκιτης
Προστατίτιδα

Με τον όρο **προστατίτιδα** είναι γνωστή η φλεγμονή του προστάτη, η οποία μπορεί να είναι οξεία ή χρόνια. Η οξεία μπορεί να εμφανισθεί με έντονα συμπτώματα, όπως υψηλό πυρετό, δυσουρία ως κι επίσχεση ούρων. Η χρόνια προστατίτιδα χαρακτηρίζεται από πιο ήπια συμπτώματα, όπως πόνο στο περίνεο ή σε κάποιον όρχι, συχνουρία και άλλα. Η χρόνια προστατίτιδα χωρίζεται σε βακτηρική και μη βακτηριακή. Όλες οι μορφές προστατίτιδας επηρεάζουν το σπέρμα και κατ' επέκταση τη γονιμότητα , γι' αυτό και ο νεαρός άνδρας θα πρέπει από την αναπαραγωγική ηλικία να εξετάζεται από ουρολόγο.

Στους όρχεις παράγεται το σπέρμα, το οποίο και κατά την εκσπερμάτωση διελαύνει την προστατική ουρήθρα κι εξέρχεται στο επίπεδο του σπερματικού λοφιδίου. Εκεί ο προστάτης αδένας εμπλουτίζει το σπέρμα με διάφορες ουσίες, οι οποίες και το καθιστούν γόνιμο. Όταν λοιπόν υπάρχει προστατίτιδα είναι σχεδόν σίγουρο πως θα συνυπάρχει ανδρική υπογονιμότητα.

Κατηγορία:Φλεγμονές
Κατηγορία:Ανδρολογικές παθήσεις
Κατηγορία:Αναπαραγωγικό σύστημα
Επαρχία Αττάλειας

Η **επαρχία Αττάλειας** είναι μεγάλη επαρχία της νοτιοδυτικής Τουρκίας στα παράλια της Μεσογείου. Η επαρχία καταλαμβάνει έκταση 13.338 χλμ<sup>2</sup> και ο πληθυσμός της είναι 2.070.663 σύμφωνα με εκτίμηση το 2007. Πρωτεύουσα της είναι η Αττάλεια, με πληθυσμό 775.157 κατοίκων.

Η επαρχία αντιστοιχεί στην αρχαία Λυκία και στο δυτικό τμήμα της Παμφυλίας. Στην περιοχή άκμασαν πολυάριθμες πόλεις κατά την αρχαιότητα όπως η Θερμεσσός, η Άσπενδος, η Σίδη, η Πέργη, η Φασηλίδα, η Τλος, η Ξάνθος κ.α. Κατά την ελληνιστική εποχή ιδρύθηκε η Αττάλεια που έγινε κέντρο της περιοχής και η Σελεύκεια της Παμφυλίας. 

## Παραπομπές


## Εξωτερικοί σύνδεσμοι

* Επίσημη ιστοσελίδα
Φίλιππος Καρβελάς

Ο **Φίλιππος Καρβελάς** (Αθήνα 1877 - Αθήνα 7 Νοεμβρίου 1952) ήταν Έλληνας αθλητής της γυμναστικής. Ήταν από τους πρωτοπόρους αθλητές μαζί με τους Ι. Χρυσάφη και τον Ι. Φωκιανό που δίδαξαν σουηδική γυμναστική σε αντίθεση με το Γερμανικό σύστημα πού ίσχυε στην Ελλάδα τότε.

Γεννήθηκε στην Αθήνα και καταγόταν από παλιά γηγενή οικογένεια με προσφορά στον απελευθερωτικό αγώνα του 1821. Μετά το τέλος των γυμνασιακών του σπουδών γράφεται στη σχολή γυμναστών όπου αργότερα δίδασκε και ο ίδιος γυμναστική σε σχολεία της Αττικής. Το 1899 με κρατική υποτροφία μετέβη στη Σουηδία και διδάχτηκε το Σουηδικό σύστημα γυμναστικής. Στους Ολυμπιακούς αγώνες του 1896 που έγιναν στην Αθήνα ενώ ακόμα ήταν σπουδαστής πήρε μέρος στη γυμναστική με την ομάδα του Εθνικού Γ.Σ. Αθηνών. Στο ομαδικό του δίζυγου ήταν τρίτος μαζί με τους Ι. Χρυσάφη, Ι. Μητρόπουλο και Δ. Λούνδρα, είχε συμμετάσχει και στους παράλληλους ζυγούς χωρίς να διακριθεί. Το καλοκαίρι του 1909 κλήθηκε μαζί με τον Ι. Χρυσάφη από το Υπουργείο παιδείας να διδάξουν το νέο σύστημα (Σουηδικό).

Το 1929 μετά από προσπάθειες δικές του και του Χρυσάφη ψηφίστηκε ο νόμος 4371 που έβαζε τη φυσική αγωγή στα σχολεία. Το 1932 ήταν ο συνεργάτης του Χρυσάφη όταν αυτός ανέλαβε διευθυντής φυσικής αγωγής στο υπουργείο παιδείας. Πέθανε στην Αγία Παρασκευή της Αθήνας στις 7 Νοεμβρίου 1952.

## Παραπομπές


## Πηγές
* Αθλητική Ηχώ, 11 Ιανουαρίου 1950, άρθρο :*Ποιος ο Φίλιππας Καρβελάς και το γυμναστικό του έργο*
* sports-reference.com https://web.archive.org/web/20121216135357/http://www.sports-reference.com/olympics/athletes/ka/filippos-karvelas-1.html

Κατηγορία:Έλληνες χάλκινοι Ολυμπιονίκες
Κατηγορία:Αθλητές της γυμναστικής στους Θερινούς Ολυμπιακούς Αγώνες 1896
Κατηγορία:Έλληνες αθλητές της ενόργανης γυμναστικής
Κατηγορία:Έλληνες γυμναστές
Βογιάρος

250px|thumb|right|Ρώσος βογιάρος του 17ου αιώνα

**Βογιάρος** (βουλγαρικά:боляр or болярин, ουκρανικά:буй or боярин, ρωσικά:боярин, ρουμανικά:boier)  ήταν μέλος της ανώτερης φεουδαρχικής τάξης της Μοσχοβίας, του Κράτους των Ρως του Κίεβου, της Βουλγαρίας, της Βλαχίας, και της Μολδαβικής αριστοκρατίας, υποκείμενη μόνον στην εξουσία των κυρίαρχων πριγκήπων (γνωστοί στη Βουλγαρία και ως τσάροι), από τον 10ο μέχρι τον 17ο αιώνα.
## Προέλευση της λέξης
Η λέξη ετυμολογείται είτε από τις ρωσικές λέξεις *μπόι* (= πολεμιστής) ή *μπόλι* (= μεγάλος) είτε, κατ΄άλλους από τις τούρκικες λέξεις *μποϊλού* (= μεγάλος, υψηλός) ή *μπαγιάρ* (=μεγιστάνας, πλούσιος).
## Σύνοψη
Οι Βογιάροι ήταν ανώτερη φεουδαρχική τάξη της ρωσικής κοινωνίας, από το 10ο έως τις αρχές του 18ου αι. Οι Βογιάροι διαμορφώθηκαν ως τάξη περίπου τον 10ο αι. Στην κοινωνική ιεραρχία βρίσκονταν αμέσως μετά την τάξη των ηγεμόνων και ένα μέρος τους υπηρετούσε στην ακολουθία των πριγκίπων. Απολάμβαναν πολλά προνόμια και κατείχαν ανώτατες στρατιωτικές θέσεις και διοικητικά αξιώματα. Με την εμφάνιση των τάσεων ενοποίησης και καθιέρωσης συγκεντρωτικού συστήματος του ρωσικού κράτους, η δύναμή τους άρχισε να παρακμάζει. Οι ιδιοκτησίες τους περιορίστηκαν και τους αφαιρέθηκαν σημαντικά πολιτικά προνόμια. Αποφασιστικό ήταν το χτύπημα που έδωσε στην τάξη των βογιάρων ο τσάρος Ιβάν ο Τρομέρος (16ος αι.) Η αποσύνθεση της τάξης τους ολοκληρώθηκε στα χρόνια το τσάρου Πέτρου του Μεγάλου, όταν οι βογιάροι άρχισαν να συγχωνεύονται σταδιακά με την τάξη των ευγενών.

Το αξίωμα επιβίωσε και ως επώνυμο στη Ρωσία και στη Φινλανδία, όπου προφέρεται ως "Pajari".

## Παραπομπές


Κατηγορία:Τίτλοι ευγενείας
Κατηγορία:Τίτλοι ευγενείας της Βουλγαρίας
Κατηγορία:Τίτλοι ευγενείας της Ρουμανίας
Περιβαλλοντικά οικονομικά

Τα **περιβαλλοντικά οικονομικά** είναι ένα επιστημονικό πεδίο των οικονομικών το οποίο ασχολείται με περιβαλλοντικά θέματα, μέσω της οπτικής του φαινομένου της αποτυχίας αγορών. Υπό αυτό το πρίσμα, η ελεύθερη αγορά αποτυγχάνει να καταμερίσει αποδοτικά σπάνιους φυσικούς πόρους με αποτέλεσμα την ανάδυση οικολογικών προβλημάτων.

Τα περιβαλλοντικά οικονομικά σχετίζονται με τα οικολογικά οικονομικά, αλλά τα τελευταία θεωρούνται συνήθως ετερόδοξη σχολή και ενδιαφέρονται περισσότερο για την προστασία του περιβάλλοντος παρά για την οικονομική ανάπτυξη. Έως έναν βαθμό, η πράσινη οικονομία αποτελεί εφαρμογή των οικολογικών οικονομικών.
## Εξωτερικοί σύνδεσμοι


Οικονομικα
Κωνσταντίνος Πασπάτης

Ο **Κωνσταντίνος Πασπάτης** (5 Ιουνίου 1878 - 14 Μαρτίου 1903) ήταν Έλληνας αθλητής της αντισφαίρισης , τρίτος ολυμπιονίκης το 1896.

Γεννήθηκε στο Δυτικό Ντέρμπι του Λίβερπουλ της Αγγλίας. Στους Α' Ολυμπιακούς αγώνες του 1896 στην Αθήνα ήταν τρίτος στην αντισφαίριση στο απλό αντρών. Ο Πασπάτης σημείωσε δύο νίκες και μία ήττα και καθώς δεν γινόταν μικρός τελικός ισοβάθμησε μαζί με τον Ούγγρο Ταπάβιτσα. Πήρε μέρος και στο διπλό αντρών με συμπαίκτη τον Ευάγγελο Ράλλη αποκλείστηκαν στο πρώτο παιχνίδι από τους Δ. Κάσδαγλη και Δ. Πετροκόκκινο. Η κουνιάδα του, Φρονιέτα, ήταν επίσης τενίστρια και μάλιστα πήρε ένα χάλκινο μετάλλιο στους αγώνες της Μεσολυμπιάδας το 1906.

## Παραπομπές
*Ιστορία του τένις στην Ελλάδα http://www.tex.unipi.gr/undergraduate/ergasies/HTML/tenis/ellas.htm


Κατηγορία:Έλληνες αθλητές της αντισφαίρισης
Κατηγορία:Έλληνες χάλκινοι Ολυμπιονίκες
Κατηγορία:Αντισφαιριστές στους Θερινούς Ολυμπιακούς Αγώνες 1896
Π
Κατηγορία:Άγγλοι ελληνικής καταγωγής
Κατηγορία:Έλληνες αντισφαιριστές στους Θερινούς Ολυμπιακούς Αγώνες
Κωνσταντίνος Ακρατόπουλος

Ο **Κωνσταντίνος Ακρατόπουλος** ήταν Έλληνας αθλητής της αντισφαίρισης και τρίτος Ολυμπιονίκης το 1896.

Στους Α΄ Ολυμπιακούς αγώνες της Αθήνας το 1896 συμμετείχε στα αγωνίσματα της αντισφαίρισης που έγιναν στις εγκαταστάσεις του Ο.Α. Αθηνών. Στο διπλό αντρών με συμπαίκτη τον αδελφό του Αριστείδη ήταν τρίτοι με μία ήττα, επειδή δεν γινόταν μικρός τελικός την τρίτη μοιράστηκαν με τους Φλάκ (Αυστραλία) και Ρόμπιρσον  (Βρετανία). Είχε πάρει μέρος χωρίς να διακριθεί και στο απλό των αντρών. Ήταν αθλητής του Πανελληνίου

## Παραπομπές
*sports-reference.com http://www.sports-reference.com/olympics/athletes/ak/konstantinos-akratopoulos-1.html

Κατηγορία:Έλληνες αθλητές της αντισφαίρισης
Κατηγορία:Αντισφαιριστές στους Θερινούς Ολυμπιακούς Αγώνες 1896
Κατηγορία:Αθλητές αντισφαίρισης του Πανελλήνιου
Κατηγορία:Έλληνες αντισφαιριστές στους Θερινούς Ολυμπιακούς Αγώνες
Έντουαρντ Μπάτελ

Ο **Έντουαρντ Μπάτελ** (αγγλικά: Edward Battell) ήταν ποδηλάτης από το Ηνωμένο Βασίλειο. Κατέκτησε χάλκινο μετάλλιο στους πρώτους σύγχρονους Ολυμπιακούς Αγώνες στην Αθήνα, το 1896.
Ο αθλητής αγωνίστηκε στα 333 μ., 100 χλμ. και σε αγώνες ποδηλασίας δρόμου.  Ήρθε τρίτος στο αγώνισμα της ποδηλασίας δρόμου, , που ήταν 87 χλμ. από την Αθήνα στον Μαραθώνα μετ' επιστροφής. Στα 333μ . ήρθε 4ος με χρόνο 26,2 δευτερόλεπτα. Ήταν μεταξύ των 7 από τους 9 που είχαν ξεκινήσει και δεν κατάφεραν να τερματίσουν στα 100 χλμ.

## Διαμαρτυρίες
Ο Μπάτελ εργαζόταν ως υπάλληλος στη βρετανική πρεσβεία στην Ελλάδα. Εκφράστηκαν ενστάσεις για το ότι ο ίδιος και ένας ακόμα ποδηλάτης, ο Φρανκ Κίπινγκ, εργάζονταν για τα προς το ζειν. Το γεγονός αυτό σήμαινε ότι δεν θεωρούνταν τζέντλεμαν όσοι ήταν ερασιτέχνες αθλητές. Οι υπάλληλοι έπρεπε να πληρώνονται και αυτό σήμαινε ότι ήταν τζέντλεμαν, άρα δεν έπρεπε να είναι ερασιτέχνες αθλητές. Οι διαμαρτυρίες δεν είχαν αποτέλεσμα και ο αθλητής αγωνίστηκε κανονικά. 

## Ολυμπιακοί Αγώνες
Ο αγώνας των 87 χλμ. ήταν δύσκολος, καθώς το έδαφος ήταν τραχύ. Οι περισσότεροι ποδηλάτες είχαν τουλάχιστον μία πτώση. Ο Μπάτελ ήταν ανάμεσα σε αυτούς και τερμάτισε αιμορραγώντας και γεμάτος σκόνη. Εξαιτίας του ατυχήματός του τον πέρασε ο Έλληνας Αριστείδης Κωνσταντινίδης, ο οποίος είχε επίσης τρεις πτώσεις και το ποδήλατό του δεν μπορούσε να επισκευαστεί. Ο Κωνσταντινίδης δανείστηκε ένα άλλο και το έριξε σε τοίχο στην Αθήνα για να αποφύγει έναν θεατή. Τελικά δανείστηκε ένα ακόμη ποδήλατο και κατάφερε να τερματίσει πρώτος, καθώς ο Μπάτελ ήταν ήδη εξαντλημένος.

## Παραπομπές


Κατηγορία:Βρετανοί Ολυμπιονίκες
Κατηγορία:Βρετανοί αθλητές της ποδηλασίας
Κατηγορία:Ποδηλάτες στους Θερινούς Ολυμπιακούς Αγώνες 1896
Πολ Μασσόν

Ο **Πολ Μασσόν** (Paul Masson) (11 Οκτωβρίου 1876 - 30 Νοεμβρίου 1945) ήταν Γάλλος ποδηλάτης, Ολυμπιονίκης το 1896.

Το 1896 στους Ολυμπιακούς αγώνες της Αθήνας πήρε μέρος στην ποδηλασία σε τρία αγωνίσματα κατακτώντας τρία χρυσά μετάλλια. Ήταν πρώτος στην κούρσα ταχύτητας 10 χλμ με χρόνο 17:54.2, επίσης στην κούρσα ταχύτητας 2 χλμ με χρόνο 4:58.2 και στην κούρσα ταχύτητας 333 μέτρων με χρόνο 24.0. Το 1897 πήρε μέρος στο παγκόσμιο πρωτάθλημα της Γλασκώβης κατακτώντας την δεύτερη θέση.

## Παραπομπές

* databaseolympics.com: Paul Masson

Κατηγορία:Γάλλοι αθλητές της ποδηλασίας
Κατηγορία:Γάλλοι Ολυμπιονίκες
Κατηγορία:Ποδηλάτες στους Θερινούς Ολυμπιακούς Αγώνες 1896
Λεόν Φλαμένγκ

Ο ** Λεόν Φλαμένγκ** (*Léon Flameng*, 30 Απριλίου 1877 - 2 Ιανουαρίου 1917) ήταν Γάλλος ποδηλάτης και ολυμπιονίκης στους αγώνες του 1896.

## Βιογραφία
Στους Ολυμπιακούς αγώνες της Αθήνας πήρε μέρος στην ποδηλασία και κατέκτησε 3 μετάλλια. Ήταν πρώτος στα 100 χλμ με επίδοση 3:08.119 με δεύτερο τον Έλληνα Γεώργιο Κωλέττη. Το αγώνισμα έγινε στο Ποδηλατοδρόμιο Φαλήρου και συμμετείχαν 10 ποδηλάτες. Στο αγώνισμα χρειαζόταν κάθε ποδηλάτης να κάνει 300 φορές τον γύρο του ποδηλατοδρομίου για να συμπληρώσει τα 100 χλμ. Η έναρξη του αγώνα δόθηκε στις 13:00 μ.μ. και στην διάρκεια της διαδρομής μάλιστα ο Φλαμένγκ έπεσε με το ποδήλατό του αλλά σηκώθηκε και συνέχισε τον αγώνα. Μετά από δύο ώρες περίπου οι υπόλοιποι αθλητές είχαν εγκαταλείψει και έμειναν στον αγώνα ο Κωλέττης με τον Φλαμένγκ, τελικά ο Φλαμένγκ τερμάτισε πρώτος 11 γύρους μπροστά από τον Έλληνα ποδηλάτη. Πήρε μέρος και στην κούρσα ταχύτητας 10 χλμ και ήταν δεύτερος πίσω από τον συμπατριώτη του Πολ Μασσόν με χρόνο 17:54.2. Στην κούρσα ταχύτητας 2 χλμ έμεινε τρίτος με πρώτο τον Μασσόν και δεύτερο τον Νικολόπουλο. 

## Παραπομπές


## Πηγές
**Ιστορία των Ολυμπιακών αγώνων*, Τόμος Α΄, Περιοδικό Εικόνες, 1992.

Κατηγορία:Γάλλοι αθλητές της ποδηλασίας
Κατηγορία:Γάλλοι Ολυμπιονίκες
Κατηγορία:Ποδηλάτες στους Θερινούς Ολυμπιακούς Αγώνες 1896
Ζωρζ Ταϊλαντιέ

Ο **Ζωρζ Ταϊλαντιέ** (Georges Taillandier, γαλλικά: *Τεγιαντιέ*) ήταν Γάλλος ποδηλάτης και ολυμπιονίκης το 1900.

## Ολυμπιακοί αγώνες
Στους Ολυμπιακούς αγώνες το 1900 που έγιναν στο Παρίσι ήταν χρυσός ολυμπιονίκης στο Ατομικό σπριντ ανδρών (αγώνας ταχύτητας δύο χιλιομέτρων) με δεύτερο τον συμπατριώτη του Φερνάντ Σανζ και τρίτο τον Αμερικάνο Τζον Χένρυ Λέικ. Την ίδια χρονιά πήρε μέρος στον αγώνα ταχύτητας του Παρισιού όπου τερμάτισε πρώτος.

## Παραπομπές


* sports-reference.com
* siteducyclisme.net

Κατηγορία:Γάλλοι Ολυμπιονίκες
Κατηγορία:Γάλλοι αθλητές της ποδηλασίας
Κατηγορία:Αθλητές της ποδηλασίας στους Θερινούς Ολυμπιακούς Αγώνες 1900